SK
L 205/38
Úradný vestník Európskej únie
5.8.2022
2. že skúšobné a meracie zariadenia, ktoré sa majú použiť na skúšku, sú vhodné na skúšku a príslušne kalibrované.
d) Letové testy na účely získania typového osvedčenia sa vykonajú v súlade s metódami pre takéto letové testy špecifikovanými agentúrou.
Žiadateľ o typové osvedčenie vykoná všetky letové testy potrebné na preukázanie súladu s príslušnou základňou typového osvedčovania.
Letové testy musia zahŕňať obdobie prevádzky v konečnej konfigurácii s dostatočným trvaním, aby sa zabezpečilo, že pri prvom uvedení lietadla do prevádzky nevzniknú žiadne bezpečnostné problémy.
e) Žiadateľ o typové osvedčenie agentúre umožní: 1. preskúmať všetky údaje a informácie týkajúce sa preukázania súladu; 2. zúčastniť sa na akejkoľvek skúške alebo inšpekcii na účely preukázania súladu alebo ich vykonať; 3. vykonať fyzickú kontrolu prvého kusu uvedeného výrobku v konečnej konfigurácii s cieľom overiť súlad konštrukčného riešenia s predpisovou základňou typového osvedčovania a príslušnými požiadavkami na ochranu životného prostredia a akékoľvek iné vyšetrovanie určené v súlade s ustanovením 21L.B.46. f) Po dokončení preukazovania súladu žiadateľ predloží agentúre vyhlásenie, že: 1. preukázal súlad s predpisovou základňou typového osvedčovania a príslušnými požiadavkami na ochranu životného prostredia stanovenými a oznámenými agentúrou žiadateľovi v súlade s ustanovením 21L.B.43 a 21L.
B.45 podľa plánu na preukázanie súladu; a 2. nebola zistená žiadna vlastnosť alebo charakteristika, ktorá by mohla spôsobiť, že sa výrobok z hľadiska účelu, na ktorý sa osvedčovanie vyžaduje, stal nebezpečný alebo environmentálne nekompatibilný.
21L.A.26
Typový návrh
Žiadateľ o typové osvedčenie vymedzí typový návrh výrobku s cieľom umožniť jeho jedinečnú a jednoznačnú identifikáciu, ktorý pozostáva z: a) výkresov a špecifikácie a zoznamov tých výkresov a špecifikácií, ktoré sú potrebné na vymedzenie konfigurácie a projektových prvkov výrobku; b) informácií o použitých materiáloch a procesoch; c) informácií o metódach výroby a montáže; d) prípadných obmedzení letovej spôsobilosti; e) požiadaviek na environmentálnu kompatibilitu; a f) z akýchkoľvek iných údajov, ktoré pri porovnaní umožňujú stanovenie letovej spôsobilosti, a podľa potreby aj environmentálnej kompatibility neskorších výrobkov rovnakého typu.
21L.A.27
Požiadavky na vydanie typového osvedčenia
Žiadateľ na vydanie typového osvedčenia: a) preukáže svoju projekčnú spôsobilosť v súlade s ustanovením 21L.A.23; b) preukáže súlad projektu v súlade s ustanovením 21L.A.25; c) v prípade typových osvedčení lietadla preukáže, že motor alebo vrtuľa, alebo oboje, ak sú nainštalované v lietadle, buď: 1. majú typové osvedčenie vydané alebo stanovené v súlade s prílohou I (časťou 21) alebo vydané v súlade s touto prílohou; alebo 2. boli zahrnuté do žiadosti o typové osvedčenie lietadla a žiadateľ zabezpečil súlad motora a vrtule počas preukazovania súladu podľa ustanovenia 21L.A.25; d) preukáže, že z fyzickej kontroly prvého kusu daného výrobku v konečnej konfigurácii alebo z akéhokoľvek iného vyšetrovania vykonaného agentúrou v súlade s ustanovením 21L.B.46 písm.
c) a d) nezostali žiadne nevyriešené problémy.